Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: 14/1994. (VI. 24.) MKM rendelet 8–9. §-ában meghatározott időkeretben.
Paragraph Index: 1054

14/1994. (VI. 24.) MKM rendelet 8–9. §-ában meghatározott időkeretben. Nevelési tanácsadás esetében támogatás kizárólag a terápiás gondozásban részesült ellátottak után igényelhető. A többcélú kistérségi társulás a vállalt közoktatási szakszolgálati feladatot elláthatja az általa fenntartott intézményben, vagy – megállapodás alapján – helyi önkormányzat vagy önkormányzati társulás fenntartásában működő intézmény/intézmények útján, szakember közös foglalkoztatásával. A közoktatási feladatokhoz a támogatás a Kiegészítő szabályok 2.1. pontja szerinti feltételeknek megfelelő intézmények működési és fejlesztési kiadásához, valamint a pedagógiai szakszolgálati feladatok működési és fejlesztési kiadásaihoz használható fel. 2.3. A többcélú kistérségi társulások szociális intézményi feladatainak támogatása Többcélú kistérségi társulás által fenntartott intézmény FAJLAGOS ÖSSZEG: 210 000 forint/fő Intézményi társulás által fenntartott intézmény FAJLAGOS ÖSSZEG: 190 000 forint/fő A többcélú kistérségi társulás a támogatásra akkor jogosult, ha biztosítja a személyes gondoskodás keretébe tartozó, a Szoctv. szerinti szakosított ellátást biztosító intézmények közül legalább egy intézmény társult formában történő fenntartását: – időskorúak ápolást, gondozást nyújtó otthona, – időskorúak vagy fogyatékos személyek gondozóháza, – pszichiátriai és szenvedélybetegek átmeneti otthona, – hajléktalanok átmeneti szállása. 2007/183. szám A társult formában történő intézményfenntartás követelménye akkor teljesül, ha a többcélú kistérségi társulás: – ezen intézmény(ek)et fenntartja, vagy – szervező tevékenységével biztosítja, hogy a korábban legalább két települési önkormányzat által külön-külön fenntartott intézményeket legkésőbb 2006. január 31-étől intézményi társulás egy intézményként tartsa fenn, és az így létrehozott intézmény magasabb szakmai, gazdasági hatékonysággal működjön. A többcélú kistérségi társulás a 2006. január 31-ét követően megalakuló intézményi társulás által fenntartott intézményben ellátottak után támogatást nem vehet igénybe, kivéve, ha az intézmény 2006. január 31-ét követően központi költségvetési vagy európai uniós támogatással jött létre. A támogatás az intézményi ellátottak után illeti meg a többcélú kistérségi társulást. A támogatás az e pontban foglalt feltételeknek megfelelő intézmények fenntartása során felmerülő működési kiadásokhoz, szakemberek foglalkoztatásához, utazási kiadásaihoz, ezen intézmények fejlesztéséhez használható fel. 2.4. A többcélú kistérségi társulások szociális alapszolgáltatási feladatainak támogatása A többcélú kistérségi társulás támogatást igényelhet a Szoctv. szerinti következő szociális alapszolgáltatási feladatok közül legalább három biztosítása esetén, melyeket a Kiegészítő szabályok 3.1. pontja szerinti feltételeknek megfelelően lát el: – szociális étkeztetés, – családsegítés, – házi segítségnyújtás, – jelzőrendszeres házi segítségnyújtás, – közösségi ellátások, – támogató szolgáltatás, – nappali ellátás.

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes